		
UZAICINĀJUMS PIEDALĪTIES APSPRIEDĒ – TIRGUS IZPĒTĒ 

Mācību programma “Skatu Punkti”: e-mācību programmas izstrāde un klātienes mācību nodrošināšana
identifikācijas numurs: SIF 2026/13_ apspriede 

1. Apspriedes-Tirgus izpētes mērķis: 
Apspriedes-Tirgus izpētes mērķis ir:
1.1.  nodrošināt ieinteresēto piegādātāju iespējas iepazīties ar plānotās iepirkuma procedūras pamatnosacījumiem un saņemt ieinteresēto piegādātāju priekšlikumus iepirkuma procedūras dokumentācijas pilnveidei;
1.2. apzināt piegādātāju loku un noteikt paredzamo līgumcenu un izvēlēties tai atbilstošu iepirkuma metodi vai procedūru. 
2. Iepirkuma priekšmets: 
Iepirkuma priekšmets ir Mācību programmas “Skatu Punkti”: e-mācību programmas izstrāde un klātienes mācību nodrošināšana saskaņā ar Tehniskajā specifikācijā noteiktajām prasībām.
3. Plānotais iepirkuma līguma izpildes termiņš: ne vairāk kā 24 (divdesmit četri) kalendārie mēneši no Līguma spēkā stāšanās dienas saskaņā ar Tehniskajā specifikācijā noteiktajiem termiņiem un Pušu saskaņoto laika grafiku. 
4. Līguma izpildes vieta: visa Latvija. 
5. Plānotais iepirkuma izsludināšanas laiks: 2026.gada septembris   
6. Apspriedes-Tirgus izpētes norise: 
6.1. Apspriede-Tirgus izpēte tiek organizēta, nodrošinot ieinteresēto piegādātāju iespējas attālināti iepazīties ar plānotā iepirkuma Tehnisko specifikāciju un kvalifikācijas prasībām, un elektroniskā formā sniegt priekšlikumus iepirkuma procedūras dokumentācijas pilnveidei. 
6.2. Apspriede–tirgus izpēte tiek organizēta arī ar mērķi iegūt informāciju par paredzamo līgumcenu, aicinot ieinteresētos piegādātājus iesniegt aizpildītu finanšu piedāvājuma formu.
6.3. Pasūtītājs paziņojumu par organizēto Apspriedi-Tirgus izpēti publicē Iepirkumu uzraudzības biroja Publikāciju vadības sistēmā un Elektronisko iepirkumu sistēmā.
6.4. Apspriedes-Tirgus izpētes norises laiks: līdz 2026.gada 15.septembra plkst.9:00. 
7. Ieinteresēto piegādātāju priekšlikumu un aizpildītu Finanšu piedāvājumu  iesniegšanas kārtība:
7.1. Ieinteresētais piegādātājs priekšlikumus un aizpildītu Finanšu piedāvājuma formu iesniedz Elektronisko iepirkumu sistēmā līdz 2026.gada 15.septembrim plkst.9:00.  
7.2. Ieinteresētā piegādātāja priekšlikumi sagatavojami izsmeļoši, konstruktīvi un sniedzot pamatojumu noteiktu precizējumu veikšanai.
8. [bookmark: _Hlk175308748]Priekšlikumu izskatīšanas kārtība:
8.1. Pasūtītājs izskata ieinteresēto piegādātāju sniegtos priekšlikumus un izvērtē to pamatotību un nepieciešamību iekļaušanai iepirkuma procedūras dokumentācijā.
8.2. Pasūtītājs ieinteresētajam piegādātājam, kurš iesniedzis priekšlikumus iepirkuma procedūras dokumentācijas pilnveidei, nesniedz detalizētu priekšlikumu izvērtējumu un pamatojumu piedāvāto priekšlikumu iekļaušanai vai neiekļaušanai iepirkuma dokumentācijā.
8.3. Pasūtītāja un tā pārstāvju sniegtā informācija apspriedes laikā ir uzskatāma par plānotu un provizorisku, un tā var nebūtiski mainīties, izstrādājot iepirkuma dokumentāciju. Minētā informācija nerada juridiskas sekas (tiesības un pienākumus) Pasūtītājam un ieinteresētajiem piegādātājiem.
8.4. Apspriedē-Tirgus izpētē saņemtā informācija, tostarp atbildes uz jautājumiem, tiks dokumentēta, sagatavojot apspriedes ziņojumu.
9. Apspriedei – Tirgus izpētei publicējamā informācija:
9.1. Tehniskā specifikācija un kvalifikācijas prasības;
9.2. Finanšu piedāvājuma forma.
10. Papildus informācija: 
EIS palīgs piegādātājiem (Organizācijas reģistrēšana u.c. jautājumi)  pieejams šeit -  http://paligs.eis.gov.lv/piegadatajiem/N_0_2.html. 


Pasūtītājs  jau iepriekš izsaka pateicību ieinteresētajiem piegādātājiem par iesaisti un priekšlikumu sniegšanu!
